pythainlp/thai-wiki-dataset-v4 huggingface dataset:
โบกาดูอิงแฟร์นู

โบกาดูอิงแฟร์นู  คือหุบเหวแห่งหนึ่งที่หน้าผาริมทะเลใกล้กับเมืองกัชไกช์ในเขตลิสบอน ประเทศโปรตุเกส ในช่วงน้ำขึ้น คลื่นทะเลจะไหลเข้าสู่ก้นเหวและกระทบโขดหินอย่างแรง ทำให้ที่นี่กลายเป็นสถานที่ท่องเที่ยวยอดนิยมแห่งหนึ่งในพื้นที่ ถ้ำเหวแห่งนี้เป็นถ้ำแห่งแรกที่ปรากฏในภาพเคลื่อนไหวใด ๆ กล่าวคือ ในภาพยนตร์เงียบจากสหราชอาณาจักรเรื่อง "อะซีเคฟเนียร์ลิสเบิน" ใน ค.ศ. 1896 ซึ่งแสดงภาพคลื่นแตกที่ปากถ้ำแห่งนี้
ริกาโกะ ไอกาวะ

ริกาโกะ ไอกาวะ (<ruby>愛河 里花子<rt>あいかわ りかこ</rt></ruby>, 7 ตุลาคม 1967 -) ชื่อจริงคือ นาโฮมิ อิวาตะ (岩田 菜穂美) นามสกุลเดิมคือ คาวาโซเอะ (川添) เป็นนักพากย์และนักแสดงชาวญี่ปุ่น สังกัดอะตอมมิกมังกี
เกิดที่ เมืองโยโกฮามะ จังหวัดคานางาวะ สามีของเธอคือมิตสึโอะ อิวาตะ เป็นนักพากย์เช่นกัน
มิตสึโอะ อิวาตะ

มิตสึโอะ อิวาตะ (<ruby>岩田 光央<rt>いわた みつお</rt></ruby>, 31 กรกฎาคม 1967 -) เป็นนักพากย์ นักแสดง นักร้อง และนักวิทยุกระจายเสียง ชาวญี่ปุ่น เกิดที่เมืองโทโกโรซาวะ จังหวัดไซตามะ สังกัดอาโอนิโปรดักชัน
ภรรยาของเขา คือริกาโกะ ไอกาวะ เป็นนักพากย์เช่นกัน แต่งงานกันที่ โบสถ์คารุอิซาวะโคเง็งเมื่อ วันที่ 13 มิถุนายน 1992 และมีลูกคนแรกเป็นผู้ชาย ในวันที่ 17 มกราคม 2006
อายูมิ สึจิ

อายูมิ สึจิ (<templatestyles src="JIS90フォント/fonts.css"/>辻 あゆみ, เกิด 18 มิถุนายน ค.ศ. 1984) เป็น นักพากย์หญิงชาวญี่ปุ่น สังกัดเมาซูโปรโมชัน เกิดที่จังหวัดเอฮิเมะ ส่วนสูง 147 ซม.
อาซูสะ ทาโดโกโระ

อาซูสะ ทาโดโกโระ (<ruby>田所<rt>たどころ</rt></ruby> あずさ, 10 พฤศจิกายน 1993 -) เป็นนักพากย์และนักร้องชาวญี่ปุ่น เกิดที่เมืองมิโตะ จังหวัดอิบารากิ สังกัดโฮริโปรอินเตอร์เนชันแนล ในเครือ Lantis มีชื่อเล่นว่า โคโรอาซึ (ころあず)
อายากะ โอฮาชิ

อายากะ โอฮาชิ (<ruby>大橋 彩香<rt>おおはし あやか</rt></ruby>, 13 กันยายน 1994 -) เป็นนักพากย์ นักร้อง และ มือกลอง ชาวญี่ปุ่น
เกิดที่จังหวัดไซตามะ และโตที่โตเกียว สังกัดโฮริโปรอินเตอร์เนชันแนล ค่ายเพลง Lantis
ยูโกะ นัตสึโยชิ

ยูโกะ นัตสึโยชิ (<ruby>夏吉<rt>なつよし</rt></ruby> ゆうこ, 1 พฤษภาคม -) เป็นนักพากย์และนักร้องหญิงชาวญี่ปุ่น เกิดที่จังหวัดโอซากะ สังกัดเค็นโปรดักชัน
นิจิกะ โอโมริ

นิจิกะ โอโมริ (<ruby>大森 日雅<rt>おおもり にちか</rt></ruby>, 15 ตุลาคม 1994 -) เป็นนักพากย์หญิง ชาวญี่ปุ่น
เกิดที่เมืองซากุ จังหวัดนางาโนะ สังกัดอครอสเอนเทอร์เทนเมนต์
มินามิ ฮินาตะ

มินามิ ฮินาตะ (<ruby>日向 未南<rt>ひなた みなみ</rt></ruby>, 24 มกราคม -) เป็น นักพากย์หญิงชาวญี่ปุ่น เกิดที่จังหวัดฟุกุชิมะ สังกัดแอกเซลวัน เป็นที่รู้จักจากการรับบทเป็นบจจิซึ่งเป็นตัวเอกในอนิเมะเรื่อง อันดับพระราชา
ทากูยะ เองูจิ

ทากูยะ เองูจิ (<ruby>江口 拓也<rt>えぐち たくや</rt></ruby>, 22 พฤษภาคม 1987 -) เป็นนักพากย์และนักร้องชายชาวญี่ปุ่น เกิดในเขตเซตางายะ โตเกียว เติบโตในจังหวัดอิบารากิ สังกัด 81 Produce สูง 188 ซม.
อำเภอมานิกคัญช์

มานิกคัญช์  เป็นอำเภอหนึ่งในภาคธากาทางตอนกลางของประเทศบังคลาเทศ ตอนแรกในช่วยปี พ.ศ. 2388 มานิกคัญช์ได้รับสถานะให้เป็นเพียง กิ่งอำเภอ ของอำเภอฟอริดปุระ จากนั้นก็ถูกผนวกเข้าไปเป็นส่วนหนึ่งของอำเภอธากา ในปี พ.ศ. 2499 เพื่อวัตถุประสงค์ในการบริหาร ต่อมาในปี พ.ศ. 2527 จึงได้รับสถานะให้เป็นอำเภอในที่สุด
คิมิโกะ โคยามะ

คิมิโกะ โคยามะ (こやま きみこ, 27 มกราคม 1979 -) ชื่อจริงเขียนเป็นคันจิว่า 古山 貴実子 อ่านเหมือนกัน เป็น นักพากย์ นักร้อง ชาวญี่ปุ่น
เกิดที่เมืองโทกุชิมะ จังหวัดโทกุชิมะ ชื่อในวงการเดิมที่เคยใช้คือ 古山 きみこ (อ่านเหมือนกันแค่ใช้คันจิเฉพาะนามสกุล)
ซือมอน แปตลูรา

ซือมอน วาซือลอวึช แปตลูรา (22 พฤษภาคม [ตามปฎิทินเก่า: 10 พฤษภาคม] ค.ศ. 1879 – 25 พฤษภาคม ค.ศ. 1926) เป็นนักการเมืองและนักสื่อมวลชนชาวยูเครน เขาดำรงแหน่งเป็นผู้บัญชาการทหารสูงสุดแห่งกองทัพประชาชนยูเครน (UNA) และเป็นผู้นำของสาธารณรัฐประชาชนยูเครนในระหว่างสงครามประกาศอิสรภาพยูเครน ซึ่งเป็นหนึ่งในสงครามที่เกิดขึ้นจากการขยายตัวของเขตความขัดแย้งในสงครามกลางเมืองรัสเซีย
แปตลูราเกิดในตระกูลบรรพบุรุษคอสแซ็กในปอลตาวา ตั้งแต่อายุยังน้อย เขายอมรับแนวคิดของลัทธิสังคมนิยมและชาตินิยมยูเครน ซึ่งเขาได้ถ่ายทอดแนวคิดนี้ผ่านการผลงานมากมายในฐานะนักสื่อมวลชน หลังจากการปฏิวัติเดือนกุมภาพันธ์ ค.ศ. 1917 ที่ล้มล้างระบอบราชาธิปไตยซาร์ สาธารณรัฐประชาชนยูเครนจึงได้ก่อตั้งขึ้นและแปตลูราได้รับเลือกเป็นผู้นำฝ่ายทหาร สาธารณรัฐถูกรัฐยูเครนขัดจังหวะในช่วงเวลาสั้น ๆ แต่ในปลาย ค.ศ. 1918 แปตลูรา พร้อมด้วยสมาชิกคนอื่นของคณะกรรมาธิการยูเครนได้ก่อจราจลและโค่นล้มระบอบ แล้วจึงฟื้นฟูสาธารณรัฐขึ้นมาอีกครั้ง เขาดำรงตำแหน่งเป็นผู้นำคณะกรรมาธิการในข่วงต้น ค.ศ. 1919 ภายหลังบอลเชวิคเข้าบุกครองยูเครนและทำให้กองทัพประชาชนล่าถอยไปกาลิเชีย เมื่อเผชิญกับความพ่ายแพ้ที่ใกล้เข้ามา แปตลูราจึงตกลงเป็นพันธมิตรกับผู้นำโปแลนด์ยูแซฟ ปิวซุดสกี ผลลัพธ์ของสงครามโปแลนด์–โซเวียตลงเอยด้วยการชนะของโปแลนด์ แต่ยูเครนยังคงอยู่ภายใต้การควบคุมของโซเวียต และแปตลูราลี้ภัยออกนอกประเทศ ในช่วงแรกของการลี้ภัย เขาได้จัดตั้งรัฐบาลพลัดถิ่นขึ้นที่โปแลนด์ แต่ต่อมาจึงย้ายไปปารีส
ในระหว่างสงครามกลางเมือง กองทัพประชาชนยูเครนมีส่วนต้องรับผิดชอบต่อการเสียชีวิตของพลเรือนยิวหลายหมื่นคน และบทบาทของแปตลูราในการสังหารหมู่เป็นที่ถกเถียง ใน ค.ศ. 1926 แปตลูราถูกลอบสังหารในปารีสโดยนักอนาธิปไตยชาวยิวที่สูญเสียญาติพี่น้องจากการสังหารหมู่ตามคำสั่งของเขา
วัดถ้ำพระ (จังหวัดแม่ฮ่องสอน)

วัดถ้ำพระ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน 
วัดถ้ำพระ เดิมชื่อ สำนักสงฆ์ถ้ำพระโบราณ (ถ้ำเหง้า) โดยเมื่อ พ.ศ. 2541 พระอาจารย์จรัญ อภิชาโต พระภิกษุสายพระป่ากรรมฐาน ซึ่งเป็นลูกศิษย์ของหลวงปู่สิมพุทธจาโร วัดถ้ำผาปล่อง ได้เดินทางเข้ามาในพื้นที่อำเภอแม่สะเรียง เห็นว่าถ้ำนี้เหมาะแก่การเจริญภาวนาจึงตัดสินใจอยู่จำพรรษาที่ถ้ำนี้ ภายหลังได้มีการพัฒนาปรับปรงพื้นที่ ตลอดจนสร้างถนนขึ้นไปยังถ้ำ ต่อมาได้รับอนุญาตให้ใช้พื้นที่จากกรมป่าไม้ สำนักสงฆ์ถ้ำพระโบราณ (ถ้ำเหง้า) จนตั้งเป็นวัดเมื่อวันที่ 9 กรกฎาคม พ.ศ. 2553 ถือเป็นวัดสังกัดคณะสงฆ์ฝ่ายธรรมยุติกนิกายแห่งแรกในอำเภอแม่สะเรียง วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2560
อาคารเสนาสนะภายในวัด ได้แก่ อุโบสถศิลปะแบบล้านนา ด้านบนเป็นจุดชมวิว ส่วนชั้นล่างของอุโบสถก็มีหลวงพ่อทันใจหินเขียว จากหินแม่น้ำโขง ประดิษฐานอยู่
กางเขนอนุราธปุระ

กางเขนอนุราธปุระ  เป็นรูปแบบหนึ่งของสัญลักษณ์กางเขนในศาสนาคริสต์ ถือเป็นสัญลักษณ์ที่เก่าแก่ที่สุดของคริสต์ศาสนาในประเทศศรีลังกา
สัญลักษณ์.
กางเขนอนุราธปุระจัดเป็นรูปแบบหนึ่งของกางเขนนักบุญธอมัส ซึ่งเป็นชนิดย่อยของกางเขนเนสเตอร์ แต่ก็มีลักษณะเด่นบางประการ ลักษณะสำคัญสามประการที่เหมือนกันกับกางเขนเนสเตอร์คือ "ใบไม้" ที่ฐาน ซึ่งแทน "ชีวพฤกษ์" ในพระคัมภีร์ไบเบิล, แขนแต่ละข้างของกางเขนมีปลายเป็นรูปไข่มุก ไข่มุกนี้เป็นธีมกลางของวรรณกรรมและประติมานวิทยาเพื่อการสักการะในคริสต์ศาสนาจารีตซีเรีย องค์ประกอบที่สามคือฐานสามขั้น ซึ่งแทนแดนสวรรค์ (paradise) สามชั้น, ชั้นสามชั้น (decks) ของหีบพันธสัญญา และขอบเขตทั้งสามของการยกรับเข้าสู่ไซนาย
ประวัติศาสตร์.
กางเขนอนุราธปุระขุดค้นพบครั้งแรกในปี 1912 ขณะการขุดค้นทางโบราณคดีในอนุราธปุระ แกะสลักเป็นประติมากรรมอยู่บนด้านหนึ่งของชิ้นส่วนของเสาหินแกรนิต ผู้ว่าการรมโบราณคดีซีลอน (Archaeological Commissioner of Ceylon) เอ็ดเวิร์ด อาร์. อายร์ทัน สรุปว่ากางเขนนี้เป็กางเขนของโปรตุเกส ในปี 1924 ผู้สืบทอดตำแหน่งผู้ว่ากรม อาร์เธอร์ มอริส ฮอเกิร์ต ทุ่มความพยายามไปกับการหาความหมายของกางเขนนี้และตีพิมพ์ไว้ใน "Memoirs of the Archaeological Survey of Ceylon" ว่าสิ่งนี้เป็น "กางเขนชนิดฟลอเร็ต ตั้งบนฐานที่มีขั้น ที่ซึ่งล้อมรอบด้วยฟรอนด์ในแต่บะด้านของกางเขนดังเช่นเขา" และยังคงสรุปว่าเป็นกางเขนของโปรตุเกส ทั้งสองถือว่ากางเขนนี้เป็นกางเขนเนสเตอร์หรือกางเขนเปอร์เซียจากสมัยใต้ปกครองโปรตุเกส มีหลักฐานบันทึกทางประวัติศาสตร์จำนวนหนึ่งที่เสนอว่าคริสต์จักรอัสซีเรียแห่งโกตะวันออกอาจจะมีอยู่ในศรีลังกามาตั้งแต่กลางศตวรรษที่ห้าถึงหกแล้ว จึงเป็นที่เข้าใจกันว่ากางเขนนี้มาจากสมัยราชอาณาจักรอนุราธปุระ และสำหรับกลุ่มเชื่อว่าเป็นกางเขนของโปรตุเกส ก็มีข้อคัดค้านทางประวัติศาสตร์ โดยเฉพาะที่ว่าในเวลานั้น ชาวโปรตุเกสยังไม่มาปรากฏอยู่ในนครอนุราธปุระด้วยซ้ำ
การประเมินข้อสรุปในปี 1926 โดยฮัมฟรี คอดริงตัน โดยอ้างหลักฐานที่ปรากฏในเอกสารจากศตวรรษที่ 6 "Christian Topography" ซึ่งระบุว่าเป็นที่ทราบกันว่ามีชุมชนคริสต์ชนชาวเปอร์เซียอาศัยอยู่ใน "Taprobanê" (ขื่อกรีกโบราณของศรีลังกา) เขาเขียนไว้ในหนังสือ "A Short History of Ceylon" ว่า "พวกเราทราบถึงการมีอยู่ของชุมชนชาวเปอร์เซีย ในเมื่อราว ค.ศ. 500; กางเขนเนสเตอร์ (Nestorian cross) ซึ่งแทบจะไม่ต้องสงสัยว่าเป็นของชุมชนนี้ สามารถพบ[จัดแสดง]อยู่ในพิพิธภัณฑ์ของกรุงอนุราธปุระ" ในปี 1954 รองผู้ว่าการกรมโบราณคดีในเวลานั้น ทิทัส เทเวนทระ (Titus Devendra) ปฏิเสธความน่าเชื่อถือของเอกสาร "Christian Topography" และรุบว่ากางเขนนี้เป็นของโปรตุเกส อายุใหม่กว่าปี 1547 Academics however have since concluded that the "Christian Topography" is historically accurate. ในปี 1984 การค้นพบทางโราณคดีที่มานตาอียืนยันถึงการมีอยู่ของชุมชนคริสต์ชนชาวเปอร์เซียในศรีลังกา ซึ่งในการค้นพบครั้งนั้นยังพบตราที่มีลายของกางเขนเนสเตอร์ ซึ่งมีลักษณะและรูปแบบละม้ายคล้ายคลึงกับกางเขนอนุราธปุระเป็นอย่างมาก
หมายเหตุ.
<templatestyles src="Reflist/styles.css" />
สตีเวน ยอน

สตีเวน ยอน (เกิด 21 ธันวาคม ค.ศ. 1983) มีชื่อเกิดว่า ย็อน ซัง-ย็อบ  เป็นนักแสดงชาวอเมริกันเชื้อสายเกาหลี ยอนเริ่มมีชื่อเสียงและเป็นที่รู้จักจากบทบาท เกลนน์ รี ในละครชุดเรื่อง "เดอะวอล์กกิงเดด" (2010–2016) ก่อนจะได้รับคำชื่นชมจากการรับบท "เบน" ในภาพยนตร์เรื่อง " มือเพลิง" (2018) ที่ทำให้เขาได้รับการเสนอชื่อเข้าชิงรางวัลแพ็กซัง สาขานักแสดงสมทบชายยอดเยี่ยมและประสบความสำเร็จอย่างมากจากการรับบท "เจคอบ อี" ในภาพยนตร์เรื่อง "มินาริ" (2020) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม โดยเขาได้รับการบันทึกว่าเป็นนักแสดงชาวอเมริกันเชื้อสายเอเชียคนแรกที่เข้าชิงรางวัลออสการ์ในสาขานี้ นอกจากนี้เขายังเป็นนักแสดงชาวอเมริกันเชื้อสายเอเชียคนแรกที่ได้รับการเสนอชื่อเข้าชิงรางวัลแซกอวอร์ดส สาขาการแสดงนำชายยอดเยี่ยม
ยอนยังปรากฏตัวในภาพยนตร์เรื่อง "หนึ่งรักในจักรวาล" (2014), "โอคจา" (2017), "ไวรัสคลั่งมรณะ" (2017), "ขอโทษที่รบกวน" (2018), "เดอะฮิวแมนส์" (2021) และ "โน้บ" (2022) รวมถึงแสดงนำในละครชุดทางเน็ตฟลิกซ์เรื่อง "คนหัวร้อน" (2023) โดยนอกจากผลงานการแสดงแล้วเขายังเป็นผู้พากย์เสียงตัวละครในแอนิเมชันของเน็ตฟลิกซ์อีกหลายเรื่องเช่น ' (2016–2018), "โทรลล์ฮันเตอร์ส ตำนานแห่งอาร์เคเดีย" (2016–2021), "สเตรช อาร์มสตรอง และเหล่านักสู้ยางยืด" (2017– 2018), ' (2018), "ไฟนอล สเปซ" (2018–2021), "ทูก้า แอนด์ เบอร์ตี้" (2019–2022) และ "วิซาร์ดส์ ตำนานแห่งอาร์เคเดีย" (2020)
ประวัติ.
ยอน เกิดเมื่อวันที่ 21 ธันวาคม ค.ศ. 1983 ที่กรุงโซล ประเทศเกาหลีใต้ โดยพ่อของเขาเคยเป็นสถาปนิกที่เกาหลีใต้ก่อนจะพาครอบครัวย้ายมาที่เมืองริไจนา รัฐซัสแคตเชวัน ประเทศแคนาดา ในปี ค.ศ. 1988 และย้ายมาที่รัฐมิชิแกน สหรัฐอเมริกา
ยอน จบการศึกษาระดับปริญญาตรี ศิลปศาสตรบัณฑิต สาขาจิตวิทยา เอกประสาทวิทยาศาสตร์ จากวิทยาลัยแคละมะซู เมืองแคละมะซู รัฐมิชิแกน ในปี 2005
บิวตีบีไฮนด์เดอะแมดเนส

บิวตีบีไฮนด์เดอะแมดเนส  เป็นสตูดิโออัลบั้มลำดับที่ 2 ของนักร้องชาวแคนาดา เดอะวีกเอนด์ วางจำหน่ายเมื่อวันที่ 28 สิงหาคม ค.ศ. 2015 โดยเอ็กซ์โอและรีพับลิกเรเคิดส์ มีแขกรับเชิญจากลาบรินธ์, เอ็ด ชีแรน และลานา เดล เรย์ มีอำนวยการสร้างโดยเดอะวีกเอนด์, ดาฮีลา และอิลลันเจโล รวมถึงการผลิตโดยคานเย เวสต์, สเตฟาน มอคซิโอ, เบน บิลเลียนส์, เดนนีบอยสไตลส์, แมกซ์ มาร์ติน และแอลลี เพยามี และอื่น ๆ
ห้าซิงเกิลได้รับเปิดตัวจาก"บิวตีบีไฮนด์เดอะแมดเนส" รวมถึงเพลงที่สามารถครองอันดับหนึ่งของบิลบอร์ดฮอต 100 สองเพลง ได้แก่ "เดอะฮิลส์" และ "แคนต์ฟีลมายเฟซ" อัลบั้มนี้ยังมีเพลงที่ได้รับการเสนอชื่อเข้าชิงรางวัลออสการ์ "เอินอิต" ซึ่งเป็นเพลงนำจากเพลงประกอบภาพยนตร์เรื่อง "ฟิฟตีเชดส์ออฟเกรย์" อัลบั้มได้รับคำวิจารณ์ในเชิงบวกจากนักวิจารณ์และเปิดตัวที่อันดับหนึ่งในหลายประเทศ นับเป็นอัลบั้มอันดับหนึ่งของเดอะวีกเอนด์ในสหรัฐอเมริกา โดยทำรายได้ 412,000 ยูนิตเทียบเท่ากับอัลบั้มในสัปดาห์แรก เป็นอัลบั้มที่ขายดีที่สุดอันดับที่ 10 ของปี ค.ศ. 2015 จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ โดยมียอดขาย 1.5 ล้านชุดทั่วโลก ในงานประกาศผลรางวัลแกรมมีประจำปี ครั้งที่ 58 ในปี ค.ศ. 2016 "บิวตีบีไฮนด์เดอะแมดเนส" ได้รับรางวัลอัลบั้มเออร์เบินร่วมสมัยยอดเยี่ยม และได้รับการเสนอชื่อเข้าชิงรางวัลอัลบั้มแห่งปี
รายการเพลง.
หมายเหตุ
ประเทศเอกวาดอร์ในโอลิมปิกฤดูร้อน 2024

ประเทศเอกวาดอร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับเป็นการปรากฏตัวครั้งที่ 16 ของประเทศในโอลิมปิกฤดูร้อนนับตั้งแต่โอลิมปิกฤดูร้อน 1924
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ซูมิเระ อูเอซากะ

ซูมิเระ อูเอซากะ (; โรมาจิ: "Uesaka Sumire", เกิด 19 ธันวาคม ค.ศ. 1991) เป็นนักพากย์ นักแสดง และนักร้องหญิงชาวญี่ปุ่น เกิดที่จังหวัดคานางาวะ จบการศึกษาจากมหาวิทยาลัยโซเฟีย คณะต่างประเทศ ภาควิชาภาษารัสเซีย สังกัดวอยซ์คิต อยู่ค่ายเพลง KING AMUSEMENT CREATIVE มีชื่อเล่นว่า ซูมิเปะ (すみぺ)
ประเทศอิตาลีในโอลิมปิกฤดูร้อน 1904

ประเทศอิตาลี เข้าร่วมใน โอลิมปิกฤดูร้อน 1904 โดยมีนักกีฬาเพียงคนเดียว ได้แก่ แฟรงก์ บิซโซนี นักกีฬาจักรยานชาวอิตาลีที่มาตั้งรกรากในสหรัฐ ในเดือนพฤศจิกายน ค.ศ. 1903 และเพิ่งได้รับสัญชาติอเมริกันในปี ค.ศ. 1917 ในช่วงสงครามโลกครั้งที่หนึ่ง อย่างไรก็ตามในรายงานอย่างเป็นทางการของคณะกรรมการโอลิมปิกสากลถือว่าเขาเคยแข่งขันในฐานะตัวแทนทีมสหรัฐ ซึ่งเขียนขึ้นในช่วงเวลาที่ระบุตัวตนและสัญชาติของผู้เข้าร่วมที่ไม่ได้รับการยืนยัน ตามรายงานอย่างเป็นทางการของคณะกรรมการโอลิมปิกสากลอิตาลีไม่ได้เข้าร่วมการแข่งขันกีฬาโอลิมปิกที่เซนต์หลุยส์ แม้ว่าเรื่องนี้บิซโซนีจาก โลดิได้เข้าร่วมในการแข่งขันกีฬาจักรยาน และเขาก็กลายเป็นพลเมืองอเมริกันในปี ค.ศ. 1917 เท่านั้น
"แม้ว่าบิซโซนีอาจได้รับการพิจารณาให้เป็นสมาชิกทีมของสหรัฐในปี ค.ศ. 1904 แต่ก็ไม่มีอะไรที่จะพิสูจน์ได้ เขายังคงเป็นพลเมืองอิตาลี และในการแข่งขันจักรยานโอลิมปิกครั้งนี้ ไม่มีรายชื่อสโมสรสำหรับนักแข่ง เขาเพิ่งถูกระบุว่ามาจาก รัฐนิวเจอร์ซีย์"
ยุกิ นางากุ

ยุกิ นางากุ (<ruby>長久 友紀<rt>ながく ゆき</rt></ruby>, 8 เมษายน -) เป็นนักพากย์หญิงชาวญี่ปุ่น เกิดที่เมืองทัมบะ จังหวัดเฮียวโงะ สังกัดอาโอนิโปรดักชัน เป็นสมาชิกของวงนักพากย์ เอียร์โฟนส์ .
งานตัวแทนคือโมเอซากิ อิจิโงะ ใน โซเระงะเซยู!, อาริสะ อาโฮไคเนน ใน " AKIBA'S TRIP -THE ANIMATION- และ ยาเมะ ยุกานะ ใน ฮาจิเมเตะโนะเกียรุ
สนธิสัญญาสยาม–ฝรั่งเศส ร.ศ. 112

สนธิสัญญาสยาม–ฝรั่งเศส ร.ศ. 112  เป็นสนธิสัญญาสันติภาพระหว่าง ราชอาณาจักรสยาม (ต่อมาคือ ประเทศไทย)ในรัชสมัยพระบาทสมเด็จพระจุลจอมเกล้าเจ้าอยู่หัวกับประเทศฝรั่งเศสในสมัยของประธานาธิบดีมารี ฟร็องซัว ซาดี การ์โน (Marie François Sadi Carnot) ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 3 ตุลาคม พ.ศ. 2436 (ตรงกับ ร.ศ. 112 และ ค.ศ. 1893) เพื่อยุติวิกฤตการณ์ ร.ศ. 112
สนธิสัญญาสยาม–ฝรั่งเศส ร.ศ. 112 มีสาระสำคัญดังนี้:
การลงนาม.
ผู้มีอำนาจเต็มฝ่ายสยามซึ่งลงลายมือชื่อในสนธิสัญญา คือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงการต่างประเทศ ส่วนฝ่ายฝรั่งเศส คือ ชาร์ล เลอร์ มี เดอ วิแลร์ (Charles Le Myre de Vilers) ผู้แทนฝรั่งเศส ซึ่งลงนาม ณ กรุงเทพมหานคร ราชอาณาจักรสยาม เมื่อวันที่ 3 ตุลาคม ร.ศ. 112 (ตรงกับ ค.ศ. 1893 และ พ.ศ. 2436)
เหตุการณ์สืบเนื่อง.
ฝรั่งเศสยึดเมืองจันทบุรีไว้ในอารักขา พ.ศ. 2436–2447.
ฝรั่งเศสได้ยึดเมืองจันทบุรีตั้งแต่วันที่ 9 สิงหาคม พ.ศ. 2436 ถึง 8 มกราคม พ.ศ. 2447 รวมเป็นเวลา 10 ปี 6 เดือน โดยฝรั่งเศสได้สร้างตึกแดงให้เป็นฐานทัพบัญชาการทหารฝรั่งเศส และสร้างคุกขี้ไก่ขึ้นมาเพื่อกักขังนักโทษชาวไทยที่ได้ต่อต้านกับชาวฝรั่งเศส
หลังจากผลของสนธิสัญญาสยาม–ฝรั่งเศส ร.ศ. 122 สยามจึงต้องเอาฝั่งขวาแม่น้ำโขงตรงข้ามเมืองหลวงพระบาง นครจำปาศักดิ์ จังหวัดตราด และจังหวัดปัจจันตคีรีเขตเข้าแลก เพื่อให้ฝรั่งเศสคืนจันทบุรี ฝรั่งเศสจึงจะยอมถอนทหารออกจากจันทบุรีไปอยู่ตราด
การถอนทหารออกจากฝั่งซ้ายแม่น้ำโขง.
หลังการลงนามในหนังสือสัญญา เมื่อวันที่ 3 ตุลาคม พ.ศ. 2436 แล้ว เรื่องที่ต้องดำเนินการต่อมาซึ่งสืบเนื่องกับวิกฤตการณ์คือ การถอนทหารออกจากฝั่งซ้ายแม่น้ำโขง การประกาศให้คนฝั่งซ้ายแม่น้ำโขงที่เข้ามาอยู่ทางฝั่งขวาแม่น้ำโขงกลับถิ่นฐานของตนเอง
การพิจารณาคดีพระยอดเมืองขวาง.
การพิจารณาคดีพระยอดเมืองขวาง ในกรณีพระยอดเมืองขวาง (ขำ ยอดเพชร) ซึ่งเป็นข้าหลวงไทยประจำเมืองคำเกิด คำมวน และเป็นผู้นำในการต่อสู้กับทหารฝรั่งเศส เมื่อปลายเดือนพฤษภาคม พ.ศ. 2436 ทำให้ทหารฝรั่งเศสชื่อ นายโกรส กูแรง กับทหารญวน อีก 12 คนถึงแก่ความตาย (แต่ฝรั่งเศสกล่าวหาว่ามีทหารเสียชีวิตระหว่าง 16 - 24 คน) ฝ่ายไทยเสียชีวิต 6 คน บาดเจ็บ 5 คน ฝรั่งเศสต้องการให้ลงโทษพระยอดเมืองขวาง รัฐบาลไทยจึงตั้ง “ศาลรับสั่งพิเศษ” ขึ้นมาพิจารณาคดีนี้และมีคำตัดสินว่า พระยอดเมืองขวางไม่ผิด เพราะเป็นการปฏิบัติงานในหน้าที่ ซึ่งทำให้ฝรั่งเศสไม่พอใจจึงเรียกร้องให้ไทยตั้ง “ศาลผสม” ฝรั่งเศส-ไทย ขึ้นทำหน้าที่พิพากษาคดี ทำให้ฝ่ายไทยไม่พอใจมาก พระบาทสมเด็จพระจุลจอมเกล้าเจ้าอยู่หัวถึงกับทรงปรารภว่า “แลไม่เห็นเลยว่าจะจบเพียงใด กว่าจะได้ตัดหัวพระยอด...” ศาลผสมได้ตัดสินคดีในเดือนมิถุนายน พ.ศ. 2437 ว่าพระยอดเมืองขวางมีความผิดให้จำคุกเป็นเวลา 20 ปี พระยอดเมืองขวางถูกจำคุกอยู่จนเดือนพฤศจิกายน พ.ศ. 2441 จึงได้รับการปล่อยตัวโดยข้อตกลงระหว่างไทยกับฝรั่งเศส
กีฬามวยสากลสมัครเล่นในโอลิมปิกฤดูร้อน 2024

การแข่งขันกีฬามวยสากลในโอลิมปิกฤดูร้อน 2024 ณ กรุงปารีส ประเทศฝรั่งเศส มีกำหนดจัดขึ้นตั้งแต่วันที่ 27 กรกฎาคมถึง 10 สิงหาคม การแข่งขันมวยสากลรอบแรกจะจัดขึ้นที่อารีน่า ปารีส นอร์ด ในวิลแปงต์ โดยมีรอบชิงเหรียญ (รอบรองชนะเลิศและรอบชิงชนะเลิศ) จัดแข่งขันที่สนามกีฬาโรลังด์การ์รอสอันโด่งดัง 
การแข่งขันมวยสากลสำหรับปารีส 2024 จะมีรุ่นน้ำหนักเท่ากันกับการแข่งขันครั้งก่อน 3 ครั้ง ซึ่งประกอบด้วยทั้งหมด 13 รุ่น (ชาย 7 รุ่น และหญิง 6 รุ่น) ตามพันธกิจของคณะกรรมการโอลิมปิกสากลในการบรรลุความเท่าเทียมทางเพศอย่างสมบูรณ์ โปรแกรมยังคงได้รับการปรับปรุงอย่างต่อเนื่องด้วยจำนวนประเภทน้ำหนักของผู้ชายที่ลดลง 1 รุ่นเมื่อเทียบกับของผู้หญิงโดยการเพิ่มประเภทน้ำหนัก 1 รุ่น 
ในเดือนมิถุนายน ค.ศ. 2023 คณะกรรมการโอลิมปิกสากล (IOC) ได้ห้ามสิทธิ์ของสหพันธ์มวยสากลสมัครเล่นนานาชาติ (IBA) ในการดำเนินการและจัดการแข่งขันเนื่องจาก "ปัญหาความไม่ปกติต่อเนื่องในด้านการเงิน, ธรรมาภิบาล จริยธรรม ผู้ตัดสิน และการตัดสิน" ด้วยเหตุนี้ คณะกรรมการบริหารของคณะกรรมการโอลิมปิกสากลจึงได้จัดตั้งและให้สัตยาบันระบบการคัดเลือกใหม่สำหรับปารีส 2024 ซึ่งจะเป็นรับรองในการได้รับโควตาของนักมวยผ่านการแข่งขันกีฬาหลายประเภทระดับทวีป เช่น เอเชียนเกมส์, ยูโรเปี้ยนเกมส์, แพนอเมริกันเกมส์, แอฟริกันเกมส์ และแปซิฟิกเกมส์
ประเทศที่เข้าร่วม.
มีผู้เข้าร่วมทั้งสิ้น 68 NOC รวมนักกีฬาทั้งสิ้น 248 คน
<templatestyles src="Div col/styles.css"/>
วอยซ์คิต

บริษัทวอยซ์คิตจำกัด (株式会社ボイスキット,) เป็นบริษัทบันเทิงสัญชาติญี่ปุ่น ก่อตั้งเมื่อวันที่ 10 ธันวาคม 2020 และได้รับอนุมัติให้เป็นบริษัทในวันที่ 15 ของเดือนเดียวกัน
กีฬาโปโลน้ำในโอลิมปิกฤดูร้อน 2024

การแข่งขันกีฬาโปโลน้ำในโอลิมปิกฤดูร้อน 2024 ณ กรุงปารีส ประเทศฝรั่งเศส มีกำหนดเริ่มตั้งแต่วันที่ 27 กรกฎาคมถึง 11 สิงหาคม ค.ศ. 2024 การแข่งขันโปโลน้ำรอบคัดเลือกจะจัดขึ้นที่ศูนย์กีฬาทางน้ำปารีส โดยรอบตัดเชือกรอบชิงชนะเลิศจะจัดขึ้นที่ปารีส ลา เดฟองซ์ อารีน่าที่มีชื่อเสียง เช่นเดียวกับการแข่งขันครั้งก่อน มีทีมทั้งหมด 22 ทีม (12 ทีมสำหรับผู้ชาย และ 10 ทีมสำหรับผู้หญิง) จะแข่งขันกันเองในการแข่งขันรายการของตน
ไม ฟูจิงามิ

ไม ฟูจิงามิ (
<ruby>渕上 舞<rt>ふちがみ まい</rt></ruby>, 28 พฤษภาคม 1987 -) เป็นนักพากย์และนักร้อง ชาวญี่ปุ่น เกิดที่เมืองฟุกุโอกะ จังหวัดฟุกุโอกะ สังกัด m&i จบการศึกษาจากวิทยาลัยแอนิเมชันโยโยงิ สาขาพากย์เสียง
ไดซูเกะ ฮิรากาวะ

ไดซูเกะ ฮิรากาวะ (<ruby>平川 大輔<rt>ひらかわ だいすけ</rt></ruby>, 4 มิถุนายน 1973 -) เป็นนักพากย์ และนักร้องชายชาวญี่ปุ่น เกิดที่ เมืองนีงาตะ จังหวัดนีงาตะ ไม่ได้สังกัดสำนักงานนักพากย์ที่ไหน
ไดซูเกะ โอโนะ

ไดซูเกะ โอโนะ (<ruby>小野 大輔<rt>おの だいすけ</rt></ruby>, 4 พฤษภาคม 1978 –) นักพากย์ และ นักร้อง ชาวญี่ปุ่น เกิดที่เมืองซากาวะ จังหวัดโคจิ ไม่ได้สังกัดสำนักงานนักพากย์ไหน สูง 175 ซม.
โคโตริ โคอิวาอิ

โคโตริ โคอิวาอิ (<ruby>小岩井<rt>こいわい</rt></ruby> ことり, 15 กุมภาพันธ์ 1990 -) เป็น นักพากย์ และนักแต่งเพลง ชาวญี่ปุ่น เกิดที่ เมืองเกียวโต จังหวัดเกียวโต สังกัดเพียร์เลสเกอร์เบรา
ฮิโตมิ นาบาตาเมะ

ฮิโตมิ นาบาตาเมะ (<ruby>生天目 仁美<rt>なばため ひとみ</rt></ruby>, 4 สิงหาคม 1976 -) เป็นนักพากย์ นักแสดง และ นักร้อง ชาวญี่ปุ่น เกิดที่เมืองซาโดะ จังหวัดนีงาตะ และโตที่เมืองโยโกฮามะ จังหวัดคานางาวะ สังกัดเค็นโปรดักชัน
เหตุฆาตกรรมแอบบี ชอย

เมื่อวันที่ 24 กุมภาพันธ์ 2023 นางแบบและดาวสังคมชาวฮ่องกงวัย 28 ปี แอบบี ชอย ทิน-ฟุง (จีน: 蔡天鳳; อักษรโรมัน: Abby Choi Tin-fung) ถูกพบเสียชีวิตจากการฆาตกรรม สามวันนับจากเธอถูกแจ้งสูญหาย ร่างของเธอถูกพบในหมู่บ้านในย่านไทโพ ของฮ่องกง ในลักษณะไม่มีศีรษะอยู่ในตู้เย็น ในขณะที่บางส่วนของร่างเธอถูกนำไปปรุงสุก ตำรวจระบุว่าได้ทำการจับกุมผู้ต้องสงสัยรวมห้าคน ได้แก่ สามีเก่าของเธอ, พ่อแม่ของสามีเก่า, น้องเขยของสามีเก่า และบุคคลอื่นอีกหนึ่งคน การตรวจสอบเหตุฆาตกรรมนี้ยังคงดำเนินอยู่
กรณีการฆาตกรรมนี้สร้างความสั่นสะเทือนไปทั่วทั้งฮ่องกงและกลายเป็นข่าวใหญ่ไปทั่วโลก รวมถึงยังทำให้ผู้คนหวนนึกถึงกรณีการฆาตกรรมเลื่องชื่อที่เคยเกิดขึ้นในฮ่องกง เช่นกรณีของฆาตกรหลั่ม กวอ-หวั่น และ การฆาตกรรม "ฮัลโหลคิตตี" จากปี 1999
เหยื่อ.
แอบบี ชอย ทิน-ฟุง (จีน: 蔡天鳳; อักษรโรมัน: Abby Choi Tin-fung) เป็นนางแบบและดาวสังคมชาวฮ่องกง สื่อรายงานว่าเธอเริ่มต้นด้วยการเป็นอินฟลูเอนเซอร์ ก่อนที่ต่อมาจะขยายสู่อาชีพการงานในสื่อกระแสหลัก เธอยังเป็นที่รู้จักในฐานะแฟชั่นไอค่อน (fashion icon) ซึ่งแต่งกายผสมผสาน (mix and match) ในรูปแบบที่ทำให้เธอเป็นผู้นำเทรนด์ บนสื่ออินสตาแกรม เธอมียอดติดตามมากกว่า 100,000 บัญชี ไม่ถึงสองสัปดาห์ก่อนเสียชีวิต เธอไปถ่ายแบบเป็นปกให้กับนิตยสารแฟชั่นและไลฟ์สไตล์หรูหรา L’Officiel Monaco เธอเป็นพี่สาวคนโตสุดในลูกสาวสามคน เติบโตมาในครอบครัวที่มีฐานะมั่งคั่ง ทำธุรกิจอยู่ในอุตสาหกรรมการก่อสร้าง และมีความสัมพันธ์เชิงธุรกิจกับจีนแผ่นดินใหญ่ ความมั่งคั่งรวม (net worth) ของเธอถูกประมาณไว้อยู่ที่ HK$100 ล้าน (S$17.2 ล้าน, ราว 450 ล้านบาท) เธอยังเป็นผู้ร่วมก่อตั้งองค์กรการกุศล Paomes Charitable Organisation ซึ่งช่วยเหลือสัตว์จรจัด
การตรวจสอบ.
ในวันที่ 24 กุมภาพันธ์ 2023 สามวันหลังการหายตัวไปของแอบบี ศพไร้ศีรษะของเธอถูกพบในหมู่บ้านแห่งหนึ่งในย่านไทโพ ของฮ่องกง มีรายงานว่าบางส่วนของร่างเธอถูกนำไปซ่อนในตู้เย็น และบางส่วนถูกนำไปปรุงสุก ตำรวจจึงจัดให้กรณีการเสียชีวิตของเธอเป็นมาจากการฆาตกรรม 
จากนั้นในวันที่ 26 กุมภาพันธ์ ตำรวจได้พบกับศีรษะของเธอที่ถูกตัดจากร่างอยู่ในหม้อต้มซุปขนาดใหญ่ ในเวลาเดียวกันนั้น ตำรวจได้จับกุมผู้ต้องสงสัยครบทั้งห้าคนที่มีส่วนพัวพันกับการฆาตกรรมนี้ มือ, ช่วงอก และชิ้นส่วนอื่น ๆ ของร่างเธอยังคงไม่ถูกพบ และตำรวจยังคงดำเนินการค้นหาต่อไป
ยูไนเต็ดฮัตซาละฮ์

ยูไนเต็ดฮัตซาละฮ์ (ฮีบรู: איחוד הצלה) เป็นองค์การอิสระที่ให้บริการการแพทย์ฉุกเฉิน (EMS) โดยอาสาสมัคร และไม่เสียค่าใช้จ่าย ให้บริการทั่วประเทศอิสราเอล โดยมีสำนักงานใหญ่อยู่ในเยรูซาเลม เป็นหนึ่งในองค์การฮัตซาละฮ์ในพื้นที่ต่าง ๆ ทั่วโลก และเป็นองค์การฮัตซาละฮ์แห่งเดียวที่มีอาสาสมัครเป็นสตรีและคนนอกศาสนายิว
ยูไนเต็ดฮัตซาละฮ์แห่งอิสราเอลก่อตั้งขึ้นในปี 2006 โดยการรวมองค์การฮัตซาละฮ์เล็ก ๆ ของท้องถิ่นจำนวนมากเข้าด้วยกัน ปัจจุบันยูไนเต็ดฮัตซาละฮ์เติบโตขึ้นมาเป็นองค์กร EMS ไม่แสวงผลกำไร, อิสระ และเป็นอาสาสมัครทั้งหมดที่ใหญ่ที่สุดองค์การหนึ่งของโลก ด้วยอาสาสมัครราว 6,200 คนทั่วประเทศ รวมถึงยังมีหน่วยบริการในประเทศปานามา สหรัฐ และในยูเครน องค์การให้บริการโดยไม่คิดค่าใช้จ่ายแก่ทุกคนโดยไม่คำนึงถึงเชื้อชาติ ความเชื่อ และเพศ ยูไนเต็ดฮัตซาละฮ์ยังนำเอาเทคโนโลยีปล่อยรถโดยใช้จีพีเอสซึ่งคล้ายกับของอูเบอร์ และมีรถพยาบาลหน่วยเคลื่อนที่เร็วในรูปของจักรยานและมอเตอร์ไซค์ ปัจจัยเหล่านี้ทำให้ยูไนเต็ดฮัตซาละฮ์มีเวลาตอบสนองเฉลี่ย 3 นาทีในระดับประเทศ และ 90 วินาทีในเชตเมือง
ศูนย์บัญชาการแห่งชาติของยูไนเต็ดฮัตซาละฮ์ในเยรูซาเลมมีเทคโนโลยีการปล่อยรถที่ใช้จีพีเอสเพื่อระบุตัวอาสาสมัครที่อยู่ใกล้ที่สุดและเหมาะสมที่สุดกับกรณีฉุกเฉินนั้น ๆ และใช้เทคโนโลยีนี้ในการนำทางอาสาสมัครไปยังจุดที่ต้องการความช่วยเหลือผ่านทางแอพพลิเคชั่นบนมือถือ มีอาสาสมัครอยู่ประมาณ 1,000 คนที่สามารถให้บริการรถพยาบาลในรูปรถมอเตอร์ไซค์ซึ่งทำให้สามารถเข้าถึงพื้นที่ในซอยแคบ และฝ่าการจราจรติดขัด จนทำให้สามารถไปถึงผู้ขอความช่วยเหลือได้เร็วถึงภายใน 90 วินาที นอกจากนี้ยังมีรถยนต์ส่วนตัว, จักรยาน, เรือ ไปจนถึงรถ ATV ของอาสาสมัครที่พร้อมให้บริการการแพทย์ฉุกเฉิน ขึ้นอยู่กับสถานการณ์และจุดเกิดเหตุ
ประวัติศาสตร์.
เอลี บีร์ ผู้ให้บริการการแพทย์ฉุกเฉินชาวเยรูซาเลม มีความตระหนักว่าการจราจรติดข้ดและซอยแคบของเยรูซาเลมทำให้รถพยาบาลไม่สามารถไปถึงผู้ของความช่วยเหลือได้ทันเวลา นับตั้งแต่สงครามเลบานอนครั้งที่สอง (Hebrew: מלחמת לבנון השנייה, "Milhemet Levanon HaShniya") ปะทุขึ้นในปี 2006 บีร์ได้ตั้งองค์การยูไรเต็ดฮัตซาละฮ์นี้ขึ้นจากการรวมองค์การฮัตซาละฮ์ท้องถิ่นมากกว่า 50 องค์การที่เป็นอิสระต่อกันในเยรูซาเลม
ระบบและแอพพลิเคชั่นมือถือที่รอวรับเทคโนโลยีปล่อยรถด้วยจีพีเอสได้ถูกพัฒนาขึ้นในปี 2008 ภายใต้ชื่อ LifeCompass GPS dispatch technology
ซีซา

โซลานา อิมานี โรว์ (เกิด 8 พฤศจิกายน ค.ศ. 1989) หรือรู้จักในนาม ซีซา (SZA "-ə") เป็นนักร้องและนักแต่งเพลงชาวอเมริกัน เกิดที่เมืองเซนต์หลุยส์ รัฐมิสซูรี เริ่มทำงานดนตรีในช่วงต้นคริสต์ทศวรรษ 2010 โดยออกอีพีชุด "ซี.ซีซา.รัน" (2012) และ "เอส" (2013) ก่อนที่จะเซ็นสัญญากับค่ายเพลงฮิปฮอปชื่อ ท็อปดอกเอนเตอร์เทนเมนต์ ซึ่งมีผลงานชุด "ซี" (2014) ในปีเดียวกันนี้เธอร่วมแต่งเพลง "ฟิลลิงมายเซลฟ์" กับนิกกี มินาจและบียอนเซ่ โนวส์ ต่อมาปี 2016 เธอมีส่วนร่วมในเพลงของรีแอนนาที่ชื่อว่า "คอนซิเดอเรชัน"
สตูดิโออัลบัมชุดแรกของซีซาชื่อว่า "คอนโทรล" (2017) ได้รับการตอบรับที่ดีจากนักวิจารณ์ดนตรี ถือเป็นอัลบั้มลำดับที่ 2 ในประวัติศาสตร์ที่ติดอันดับอัลบั้มอาร์แอนด์บียาวนานที่สุดโดยศิลปินหญิงบนชาร์ต "บิลบอร์ด" 200 และได้รับรางวัลแผ่นเสียงทองคำขาวสามชุดจากสมาคมผู้ประกอบกิจการเพลงของสหรัฐอเมริกา (RIAA) ต่อมาในเดือนสิงหาคม 2017 เธอมีส่วนร่วมร้องเพลงกับมารูนไฟฟ์ในเพลงฮิตติดอันดับในสิบอันดับแรกที่ชื่อเพลงว่า "วอตเลิฟเวอส์ดู" ปีถัดมาเธอได้รับการเสนอชื่อเข้าชิงรางวัลลูกโลกทองคำและรางวัลออสการ์ในผลงานที่เธอร่วมร้องกับเคนดริก ลามาร์ในเพลงที่ชื่อ "ออลเดอะสตาส์" ซึ่งประกอบภาพยนตร์เรื่อง "แบล็ค แพนเธอร์"
ปี 2020 เธอออกซิงเกิล "กูดเดยส์" ปีถัดมาออกซิงเกิล "ไอเฮตยู" และผลงานร่วมงานกับโดจา แคต ในเพลง "คิสมีมอร์" ซึ่งทั้งสามซิงเกิลดังกล่าวติดหนึ่งในสิบอันดับบนชาร์ต "บิลบอร์ด" ฮอต 100 ในปี 2021 ซึ่งเพลงหลังสร้างสถิติเป็นซิงเกิลการร่วมงานศิลปินหญิงล้วนที่ครองท็อป 10 ยาวนานที่สุด ต่อมาอัลบั้มชุดที่สองของซีซาที่ชื่อ "เอสโอเอส" (2022) ติดอันดับ 1 บนชาร์ต "บิลบอร์ด" 200 อัลบั้มนี้มีซิงเกิลคือ "โนบอดีเก็ตส์มี" และ "คิลบิล" ทั้งสองเพลงติดท็อป 10
ผลงานเพลง.
สตูดิโออัลบั้ม
เอ็กเทนเดด เพลย์
ซายากะ คันดะ

ซายากะ คันดะ (#เปลี่ยนทาง , 1 ตุลาคม ค.ศ. 1986 - 18 ธันวาคม ค.ศ. 2021) เป็น นักแสดง, นักร้อง, นักพากย์และยูทูบเบอร์หญิงชาวญี่ปุ่น
โดยเธอเป็นลูกสาวเพียงคนเดียวของเซโกะ มัตสึดะ นักร้องและไอดอล กับมาซากิ คันดะ นักแสดง
ฟู่คังอัน

ฟู่คังอัน (แมนจู: <templatestyles src="Template:MongolUnicode/fonts.css" />ᡶᡠᠺᠠᠩᡤᠠᠨ; "fuk'anggan") ค.ศ. 1748 - 2 กรกฎาคม ค.ศ. 1796) ชื่อรอง เหยาหลิน (瑤琳) เป็นขุนนางชาวแมนจูและขุนพลแห่งราชวงศ์ชิง เขามาจากตระกูลฟู่ฉา และกองธงเหลืองขลิบของแปดกองธง
ฟู่เหิงบิดาของฟู่คังอัน น้องชายของจักรพรรดินีเซี่ยวเสียนฉุน ดำรงตำแหน่งอัครมหาเสนาบดีในช่วงกลางรัชสมัยของจักรพรรดิเฉียนหลง ฟู่คังอันดำรงตำแหน่งต่าง ๆ ตลอดรัชสมัยของจักรพรรดิเฉียนหลง
การจลาจล Salar Jahriyya Sufi ในกานซูถูกปราบปรามโดยฟู่คังอัน พร้อมกับอากุ้ย และหลี่ ฉื่อเหยา (李侍堯) ในปี ค.ศ. 1784 ในขณะที่เหอเชิน ถูกเรียกตัวกลับระหว่างการปราบปรามจลาจล
ในปี ค.ศ. 1787 ผู้คน 300,000 คนเข้าร่วมในการกบฏของ Lin Shuangwen ในไต้หวันเพื่อต่อต้านราชสำนักชิง ฟู่คังอันสั่งทหาร 20,000 นายเข้าปราบปรามการก่อจลาจล ในปี ค.ศ. 1790 กองทัพกูรข่าของเนปาลได้รุกรานทิเบต และองค์ทะไลลามะองค์ที่ 8 ชัมเป กยาโซ ได้หลบหนีออกจากลาซาและได้ร้องขอต่อราชสำนักชิงให้ช่วยเหลือ จักรพรรดิเฉียนหลงจึงแต่งตั้งฟู่คังอันให้เป็นผู้บัญชาการรบที่ทิเบต
กีฬามวยสากลสมัครเล่นในโอลิมปิกฤดูร้อน 2024 – รอบคัดเลือก

การแข่งขันรอบคัดเลือกสำหรับ กีฬามวยสากลในโอลิมปิกฤดูร้อน 2024 เป็นการแข่งขันเพื่อคัดเลือกนักมวยทั้งหมด 248 คนที่มาจากคณะกรรมการโอลิมปิกแห่งชาติที่แตกต่างกัน ซึ่งจำนวนรวมน้อยกว่าในโตเกียว 2020 ประมาณ 40 คน คณะกรรมการโอลิมปิกแต่ละแห่งสามารถส่งนักมวยได้คนเดียวในแต่ละประเภทน้ำหนักทั้ง 13 ประเภท (7 รุ่นสำหรับชายและ 6 รุ่นสำหรับหญิง)
ในเดือนมิถุนายน ค.ศ. 2022 คณะกรรมการโอลิมปิกสากล (IOC) ได้ห้ามสิทธิ์ของสหพันธ์มวยสากลสมัครเล่นนานาชาติ (IBA) ในการดำเนินการและจัดการแข่งขันเนื่องจาก "ปัญหาความไม่ปกติต่อเนื่องในด้านการเงิน, ธรรมาภิบาล จริยธรรม ผู้ตัดสิน และการตัดสิน" ด้วยเหตุนี้ คณะกรรมการบริหารของคณะกรรมการโอลิมปิกสากลจึงได้จัดตั้งและให้สัตยาบันระบบการคัดเลือกใหม่สำหรับปารีส 2024 ซึ่งจะเป็นการรับรองว่านักมวยได้รับโควตาผ่านรายการแข่งขันกีฬาหลายประเภทระดับทวีป ซึ่งช่วยลดความซับซ้อนของกระบวนการคัดเลือก
ระะยเวลาการคัดเลือกเริ่มต้นที่การแข่งขันกีฬาหลายประเภทระดับภูมิภาค 5 รายการในช่วงกลางฤดูกาล 2023 (แอฟริกันเกมส์ที่อักกรา, ประเทศกานา; เอเชียนเกมส์ที่หางโจว, สาธารณรัฐประชาชนจีน; ยุโรเปียนเกมส์ที่คราคูฟ, ประเทศโปแลนด์; แปซิฟิกเกมส์ที่โฮนีอารา, หมู่เกาะโซโลมอน; และแพนอเมริกันเกมส์ที่ซันติอาโก, ประเทศชิลี) โดยกำหนดให้เป็นการแข่งขันรอบคัดเลือกระดับทวีป โดยมีโควต้าทั้งหมด 139 ตำแหน่ง จะถูกมอบให้กับนักมวยที่มีอันดับสูงสุดในจำนวนจำกัดเฉพาะในแต่ละประเภทน้ำหนัก หลังจากช่วงระดับทวีป โควต้าที่เหลือทั้งหมดจะถูกตัดสินในการแข่งขันรอบคัดเลือกระดับโลก 2 รายการที่จัดโดยคณะกรรมการโอลิมปิกสากล ในช่วงครึ่งแรกของฤดูกาล 2024 โดยมอบโควต้าใหม่ให้กับนักมวยที่มีอันดับสูงสุดในแต่ละรุ่นน้ำหนัก
ประเทศเจ้าภาพ ฝรั่งเศส ได้รับสำรองโควต้าไว้สูงสุดหกตำแหน่งเพื่อกระจายอย่างเท่าเทียมกันระหว่างชายและหญิงในประเภทน้ำหนักตามลำดับ ขณะที่อีก 9 ตำแหน่ง (4 ตำแหน่งสำหรับผู้ชาย และ 5 ตำแหน่งสำหรับผู้หญิง) จะได้มอบสิทธิ์ให้คณะกรรมการโอลิมปิกแห่งชาติที่สนใจให้นักมวยของตนเข้าแข่งขัน ปารีส 2024 ตามหลักการความเป็นสากล
รายการชาย.
<section begin="Men's quota table"/>
<section end="Men's quota table"/>
รายการหญิง.
<section begin="Women's quota table"/>
<section end="Women's quota table"/>
กองธงเหลืองขลิบ

กองธงเหลืองขลิบ  เป็นหนึ่งในแปดกองธงของทหารแมนจูในช่วงราชวงศ์จินยุคหลังและราชวงศ์ชิง กองธงเหลืองขลิบเป็นหนึ่งในสามกองธงภายใต้พระบัญชาโดยตรงของจักรพรรดิ และเป็นหนึ่งในสี่กองธง "ปีกซ้าย" กองธงเหลืองและกองธงเหลืองขลิบถูกแยกออกจากกันในปี ค.ศ. 1615 เมื่อกองทหารของสี่กองธงเดิม (สีเหลือง น้ำเงิน แดง และขาว) ถูกแบ่งออกเป็นแปดโดยการเพิ่มขลิบ
สเต๊กฮัมบวร์ค

สเต๊กฮัมบวร์ค  เป็นอาหารจานเนื้อที่มีต้นกำเนิดในเยอรมนี เป็นที่นิยมกินในญี่ปุ่น
ต้นกำเนิดของสเต๊กฮัมบวร์คอยู่ที่เมืองฮัมบวร์ค ประเทศเยอรมนี ราวคริสต์ศตวรรษที่ 18 ชื่อเมืองฮัมบวร์คเมื่อออกเสียงเป็นภาษาอังกฤษก็กลายเป็น "แฮมเบิร์ก" บนเรือที่อพยพไปยังอเมริกาจากภูมิภาคฮัมบวร์คของเยอรมนี พ่อครัวปรุงและย่างเนื้อตากแห้งตามความต้องการของผู้โดยสารที่ต้องการกินสเต๊กจากบ้านเกิด
ในภาษาญี่ปุ่นเรียกชื่อตามเสียงอ่าน "แฮมเบิร์ก" ในภาษาอังกฤษจึงกลายเป็น "ฮัมบางุ" (; โรมาจิ: "hanbāgu")
ไก่นัมบัง

ไก่นัมบัง (チキン南蛮) เป็นอาหารญี่ปุ่นที่มีต้นกำเนิดในจังหวัดมิยาซากิ มีส่วนประกอบคือแป้งสาลีและไข่ไก่ แล้วทอดด้วยน้ำมัน แช่ในน้ำส้มสายชูหวาน
ไก่นัมบังนั้นโดยทั่วไปแล้วมักจะใส่ซอสทาร์ทาร์ แต่ร้านอาหารแห่งหนึ่งซึ่งเป็นต้นกำเนิดของไก่นัมบังในจังหวัดมิยาซากินั้นมีการทำโดยไม่ใช้ซอสทาร์ทาร์ จึงถือว่าซอสทาร์ทาร์นั้นอาจไม่ได้จำเป็นเสมอไป
ปั้งปั้งจี

ปั้งปั้งจี (棒棒鸡, 棒棒雞, bàngbàngjī) เป็นอาหารจานเย็นในอาหารเสฉวน ทำจากเนื้อไก่นึ่งราดด้วยซอสเสฉวนและซอสไกว้เว่ย์ ในประเทศญี่ปุ่นมักใช้ ซอสทาฮีนี ซึ่งทำจากงา
ภาพรวม.
ว่ากันว่าชื่อมีการใช้ตัวอักษรจีน 棒 (แท่งไม้) เนื่องจากไก่ย่างถูกตีด้วยแท่งไม้เพื่อให้เนื้อนุ่ม สูตรดั้งเดิมจะฉีกไก่เป็นชิ้นเล็ก ๆ ด้วยมือ นอกจากนี้ยังมีวิธีการปรุงโดยตัดด้วยมีดทำครัว ในปี 2018 แทบไม่มีร้านไหนในเฉิงตู มณฑลเสฉวน ที่ทำปั้งปั้งจีด้วยการตีไก่ด้วยไม้แล้ว
ในประเทศจีน เป็นเรื่องปกติที่จะใช้แค่เนื้อไก่อย่างเดียวโดยไม่มีการปรุงด้วยส่วนผสมอื่น ๆ รสชาตก็อาศัยความเผ็ดร้อนของพริกตามแบบฉบับของอาหารเสฉวน
เวิลด์ไดสตาร์

เวิลด์ไดสตาร์ (; โรมาจิ: "Wārudo Dai Sutā") เป็นโครงการสื่อผสมญี่ปุ่น เขียนโดยทากาฮิโระและสร้างสรรค์โดยบันไดนัมโกะฟิล์มเวิร์กส ออกแบบตัวละครต้นฉบับโดยมิกะ พิกาโซะ ซีรีส์อนิเมะโทรทัศน์ผลิตโดยสตูดิโอเลอร์เชอ ออกอากาศตั้งแต่เดือนเมษายนถึงมิถุนายน พ.ศ. 2566 เกมมือถือชื่อว่า "เวิลด์ไดสตาร์: ยูเมะ โนะ สเตลลาเรียม" มีกำหนดจำหน่ายในเดือนฤดูร้อน พ.ศ. 2566 
ให้เสียงโดย: มานากะ อิวามิ
ให้เสียงโดย: อิกูมิ ฮาเซงาวะ
ให้เสียงโดย: ซัลลี อามากิ
ให้เสียงโดย: มาริอะ นางานาวะ
ให้เสียงโดย: นาโอมิ โอโซระ
ให้เสียงโดย: ริโกะ ซาซากิ
ให้เสียงโดย: นานาโกะ โมริ
ให้เสียงโดย: มินามิ ทานากะ
ให้เสียงโดย: มาริโกะ โทริเบะ
ให้เสียงโดย: เรย์นะ คนโด
ให้เสียงโดย: มิโฮะ โอกาซากิ
ให้เสียงโดย: ชุกะ ไซโต
ให้เสียงโดย: คานะ อาโออิ
สื่อ.
มังงะ.
มังงะดัดแปลงวาดภาพโดยนานาฟูจิ เริ่มเผยแพร่ทางเว็บไซต์"คอมิกอไลฟ์+"ของสำนักพิมพ์เมเดียแฟกทอรีในเดือนเมษายน พ.ศ. 2566
อนิเมะ.
ซีรีส์อนิเมะโทรทัศน์ผลิตโดยสตูดิโอเลอร์เชอ มีกำหนดออกอากาศในวันที่ 9 เมษายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ
เกมมือถือ.
เกมมือถือชื่อว่า "เวิลด์ไดสตาร์: ยูเมะ โนะ สเตลลาเรียม" วางจำหน่ายเมื่อวันที่ 26 กรกฎาคม พ.ศ. 2566
เมอเนียร์

เมอเนียร์  เป็นวิธีการปรุงอาหารประเภทปลาแบบหนึ่ง ปรุงรสเนื้อปลาด้วยเกลือและพริกไทย โรยด้วยแป้งสาลีหรือแป้งชนิดอื่น ๆ หลังจากอบทั้งสองด้านด้วยเนยแล้วก็โรยด้วยน้ำมะนาว บางคนก็ชอบทำเป็นเนื้อกรอบนอกนุ่มใน มักใช้ปลาเนื้อขาว เช่น ปลากะพงขาว ปลาแบสดำ ปลาเรนโบว์เทราต์ ปลาแซลมอน
นอกจากซอสมะนาว อาจใช้ซอสบอลแซมิกและซอสทาร์ทาร์ บางครั้งใช้ซอสขาว (ซอสเบชาแมล) ซอสออโรรา และซอสถั่วเหลือง
ความหมาย.
คำว่า เป็นรูปเพศหญิงของ ซึ่งหมายถึง "เจ้าของโรงโม่แป้ง" หรือ "คนโม่แป้ง" ส่วน หมายถึง "ปลา XXX แบบภรรยาคนโม่แป้ง" (โดยที่ XXX ในที่นี้แทนชื่อปลา) ตัวอย่างเช่น "ปลาลิ้นหมาแบบเมอเนียร์" ("ปลาลิ้นหมาแบบภรรยาคนโม่แป้ง") ในภาษาฝรั่งเศสคือ
ชิง นางาอิ

ชิง นางาอิ (<ruby>長井 新<rt>ながい あらた</rt></ruby>, 3 ตุลาคม 1997 -) เป็นนักพากย์ชายชาวญี่ปุ่น เกิดที่จังหวัดเฮียวโงะ สังกัด m&i
อาชีพ.
จบจากโรงเรียนฝึกหัดนักแสดงในเครือเมาซูโปรโมชัน (รุ่นที่ 29) เคยอยู่เมซูโปรโมชันก่อนจะย้ายมาอยู่ m&i ตั้งแต่วันที่ 1 มกราคม 2021 
ในเดือนกรกฎาคม 2021 ได้รับเลือกให้รับบทเป็น คิมิฮิโกะ คิมิฮิโกะ ในอนิเมะ นักสืบตายแล้ว เป็นครั้งแรกที่ได้รับบทเป็นตัวเอก
ยูโกะ คาอิดะ

ยูโกะ คาอิดะ (<ruby>甲斐田 裕子<rt>かいだ ゆうこ</rt></ruby>, 14 มกราคม 1980 -) เป็นนักพากย์ และ นักแสดงละครเวที ชาวญี่ปุ่น เกิดที่เมืองคาวาซากิ จังหวัดคานางาวะ สังกัดเค็นโปรดักชัน
จอห์น มอตสัน

จอห์น วอล์กเกอร์ มอตสัน (10 กรกฎาคม 1945 - 23 กุมภาพันธ์ 2023) เป็นผู้บรรยายฟุตบอลอังกฤษ โดยเริ่มเป็นผู้บรรยายฟุตบอลทางโทรทัศน์กับบีบีซี ในปี ค.ศ. 1971 เขาบรรยายฟุตบอลมากกว่า 2,000 นัดทางโทรทัศน์และวิทยุ ตั้งแต่ช่วงปลายทศวรรษที่ 1970 ถึงปี ค.ศ. 2008 มอตสันเป็นผู้บรรยายฟุตบอลที่โดดเด่นของบีบีซี
มอตสันมักจะสวมเสื้อโค้ตหนังแกะในช่วงฤดูหนาวหลังจากที่เขาต้อง "ต่อสู้กับฝนโปรยปรายก่อนเกมเอฟเอคัพระหว่าง Wycomb Wanderers กับ Peterborough United" ในเดือนธันวาคม ค.ศ. 1990 เสื้อโค้ตตัวนี้กลายเป็นเครื่องหมายการค้าของมอตสันทำให้เขาเป็นที่รู้จักในหมู่ผู้ชมในทันที
ในปี ค.ศ. 2008 มอตสันประกาศเกษียณตัวเองจากผู้บรรยายฟุตบอล แต่เขายังคงแสดงความคิดเห็นเกี่ยวกับการแข่งขันในรายการ "Match of the Day" และทาง BBC Radio 5 Live ตลอดจนการแสดงความคิดเห็นทางรายการ "Footy Pups" ของซีบีบีส์ ในเดือนกันยายน ค.ศ. 2017 เขาประกาศเกษียณตัวเองอย่างเป็นทางการ โดยเป็นผู้บรรยายฟุตบอลโลก 10 ครั้ง, ฟุตบอลชิงแชมป์แห่งชาติยุโรป 10 ครั้ง และ เอฟเอคัพรอบชิงชนะเลิศ 29 ครั้ง แต่ในเดือนกรกฎาคม ค.ศ. 2018 เขาประกาศว่าเขากลับมาทำงานให้กับ Talksport
หมูย่างซอสขิง

หมูย่างซอสขิง หรือ โชงายากิ  เป็นอาหารญี่ปุ่นประเภทเนื้อย่างหมักซอส โดยใช้น้ำขิง โชยุ มิริง และน้ำตาล
หมูย่างซอสขิงมีชื่อเรียกในภาษาอังกฤษแบบญี่ปุ่นอีกอย่างว่า "โพกูจินจะ" (; โรมาจิ: "pōkujinjā") แต่มักหมายถึงจานเนื้อผัดที่ใช้เนื้อสันนอกหนาและปรุงรสอย่างตะวันตก ในภาษาอังกฤษเรียกว่า 
กลิ่นหอมของขิงช่วยลดกลิ่นและความมันของเนื้อ และรสเผ็ดร้อนของขิงช่วยกระตุ้นความอยากอาหาร
เนื่องจากทำได้ง่ายและรวดเร็วจึงมักทำหมูย่างซอสขิงที่บ้าน นอกจากนี้ยังมีการใช้ซอสรสขิงที่ใช้กับสเต๊กและฮัมบางุ
อันนะ นางาเซะ

อันนะ นางาเซะ (<ruby>永瀬<rt>ながせ</rt></ruby> アンナ, 31 มีนาคม 2005 –) เป็น นักพากย์หญิงชาวญี่ปุ่น เกิดที่โตเกียว สังกัด 81 Produce
งานอดิเรกและทักษะพิเศษคือการอ่าน หนังสือ ดูละคร และ บัลเลต์คลาสสิก
พจนานุกรมคำสลับอักษร

พจนานุกรมคำสลับอักษร  เป็นพจนานุกรมที่แสดงคำหรือวลีที่ประกอบด้วยอักษรกลุ่มเดียวกันซึ่งมีการสลับที่ภายในกลุ่ม โดยพจนานุกรมคำสลับอักษรส่วนใหญ่จะจัดเรียงรายการตามลำดับตัวอักษรแรกก่อน จากนั้นจะเรียงลำดับในกลุ่มคำหรือวลีซึ่งมีความยาวเท่ากันตามลำดับตัวอักษรที่เกิดจากการสลับตำแหน่งภายในกลุ่ม เพื่อให้พบคำใด ๆ ที่ประกอบด้วยตัวอักษรกลุ่มนี้ การจัดเรียงนี้ออกแบบมาเพื่อใช้ในการไขปริศนาคำศัพท์ เช่น ปริศนาอักษรไขว้ หรือสำหรับการเล่นเกมเช่น สแคร็บเบิล พจนานุกรมคำสลับอักษรเล่มแรกซึ่งเผยแพร่ใน ค.ศ. 1978 คือ "The Crossword Anagram Dictionary" โดย ริก เอ็ดเวิดส์ (Rik J. Edwards)
ในพจนานุกรมคำสลับอักษรประเภทอื่น รายการคำจะถูกจัดหมวดหมู่เป็นหมวดคำที่เทียบเท่ากันซึ่งประกอบด้วยคำที่มีจำนวนตัวอักษรแต่ละชนิดเท่ากัน ดังนั้นรายการคำจะปรากฏก็ต่อเมื่อสามารถสร้างคำอื่น ๆ จากชุดตัวอักษรเดียวกันได้
เดิมพจนานุกรมคำสลับอักษรผลิตด้วยมือ แต่ปัจจุบันสามารถสร้างได้บางส่วนจากรายการคำที่เครื่องคอมพิวเตอร์อ่านได้ โดยการนำมาจัดเรียงตามลำดับจากสายอักขระที่ถูกจัดเรียงก่อนหน้า
เทศมณฑลแชเบสแทร์

แชเบสแทร์  เป็นเทศมณฑลในจังหวัดอาเซอร์ไบจานตะวันออก ประเทศอิหร่าน โดยมีนครแชเบสแทร์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 121,787 คนใน 33,255 ครัวเรือน ต่อมาในสำมะโน พ.ศ. 2554 มีประชากร 124,499 คนใน 37,358 ครัวเรือน และในสำมะโน พ.ศ. 2559 มีประชากรในเทศมณฑลถึง 135,421 คนใน 43,982 ครัวเรือน
แดนเจอรัสวูแมน

แดนเจอรัสวูแมน  เป็นสตูดิโออัลบั้มลำดับที่ 3 ของนักร้องชาวอเมริกัน อารีอานา กรานเด วางจำหน่ายผ่านรีพับลิกเรเคิดส์ เมื่อวันที่ 20 พฤษภาคม ค.ศ. 2016 กรานเดเริ่มทำงานในอัลบั้มไม่นานหลังจากออกสตูดิโออัลบั้มชุดที่สอง "มายเอฟวรีติง" (2014) กรานเดทำหน้าที่เป็นผู้อำนวยการผลิตของอัลบั้มร่วมกับแมกซ์ มาร์ตินและซาวาน โคเทชา มีนักร้องรับเชิญในอัลบั้มโดยนิกกี มินาจ, ลิล เวย์น, เมซี่ เกรย์ และฟิวเจอร์
เนื้อเพลงของ"แดนเจอรัสวูแมน"จะเกี่ยวข้องกับความรัก ความสัมพันธ์ที่ถูกทำลายลง และความดื้อรั้น โดยพื้นฐานแล้วเป็นแนวเพลงป็อปและอาร์แอนด์บี อัลบั้มนี้ยังประกอบด้วยแนวเพลงแดนซ์ ดิสโก เฮาส์ แทร็ป เร็กเก และอิเล็กโทรป็อป ซึ่งได้รับการวิจารณ์ในเชิงบวกจากนักวิจารณ์ หลายคนยกย่องความสามารถในการร้องของกรานเด เนื้อหาเพลงที่โตเต็มที่ และการปรับตัวให้เข้ากับสไตล์ดนตรีที่แตกต่างกันของเธอ อัลบั้มนี้ยังปรากฏในหลายรายการอันดับสิ้นปี ค.ศ. 2016 "แดนเจอรัสวูแมน"และซิงเกิลของอัลบั้มได้รับการเสนอชื่อเข้าชิงรางวัลต่าง ๆ รวมถึงรางวัลแกรมมีสองรางวัล ซึ่งทำให้กรานเดชนะรางวัลศิลปินแห่งปีจากงานอเมริกันมิวสิกอะวอดส์ในปี ค.ศ. 2016 และได้รับรางวัลอัลบั้มนานาชาติแห่งปีจากงานเจแปนโกลด์ดิสอะวอดส์ในปี ค.ศ. 2017
"แดนเจอรัสวูแมน"ได้รับประชาสัมพันธ์จำนวน 4 ซิงเกิล โดยมีซิงเกิลที่ครองสิบอันดับชาร์ตบิลบอร์ดฮอต 100 ได้แก่ "ไซด์ทูไซด์" และ "แดนเจอรัสวูแมน" และติดครองสิบอันดับในต่างประเทศ "อินทูยู" อัลบั้มนี้เปิดตัวที่อันดับสองในบิลบอร์ด 200 ซึ่งกลายเป็นอัลบั้มแรกของกรานเดที่ทำได้ โดยไม่เปิดตัวที่อันดับหนึ่งในสหรัฐอเมริกา อย่างไรก็ตามในที่สุดมันก็กลายเป็นอัลบั้มที่มีผลงานที่ดีที่สุดในประเทศ ในระดับนานาชาติอัลบั้มนี้ติดอันดับชาร์ตเพลงในออสเตรเลีย บราซิล อิตาลี ไอร์แลนด์ นิวซีแลนด์ สเปน และสหราชอาณาจักร ซึ่งอัลบั้มที่กลายเป็นชาร์ตท็อปเปอร์เพลงแรกของกรานเด เพื่อสนับสนุนอัลบั้มกรานเดได้ทัวร์คอนเสิร์ตแดนเจอรัสวูแมนทัวร์ในปี ค.ศ. 2017 ซึ่งทำรายได้กว่า 71 ล้านดอลลาร์
รายการเพลง.
หมายเหตุ
พระบาสาต

พระบาสาต หรือ พระบากระษัตร หรือ พระปาสัต (เขมร:បាអាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา ในช่วงระหว่างประมาณ พ.ศ.1895-1900
พระบาสาต พงศาวดารเขมรในประชุมพงศาวดาร ภาคที่ 1 ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา 
หลังจากกองทัพอยุธยาซึ่งนำโดยสมเด็จพระบรมราชาธิราชที่ 1 สามารถตีนครธม ราชธานีเขมรแตกแล้ว สมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา  
ถ้าพระบาสาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระบาสาต ทรงครองราชย์ได้ 2 ปี (พ.ศ. 1895-1897 หรือ 1896-1898) ก็สวรรคต พระบาอาต พระอนุชาจึงขึ้นครองราชย์สืบต่อมา
วัดเขาทะโมน

วัดเขาทะโมน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเสน อำเภอบ้านลาด จังหวัดเพชรบุรี 
วัดเขาทะโมนตั้งอยู่บริเวณเขาทะโมนซึ่งเป็นเขาหินปูนลูกโดด วางตัวอยู่ในแนวตะวันออก-ตะวันตก ในหนังสือสมุดราชบุรี (พ.ศ. 2468) ระบุว่า "เขาทะโมนมีวัดที่เขา 1 วัด มีถ้ำอยู่ 3 ถ้ำ เรียกว่า ถ้ำพระยาแกรก ถ้ำยอด ถ้ำยา และถ้ำอื่น ๆ อีก เมื่อถึงเวลาหน้าเทศกาลมีราษฎรไปนมัสการทุก ๆ ปี" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2457
อาคารเสนาสนะประกอบด้วยอุโบสถซึ่งมีมานานแล้ว แต่ได้รับการซ่อมแซมปรับปรุงมาโดยตลอด กุฏิเจ้าอาวาส ลักษณะเป็นอาคาร 2 ชั้น ก่ออิฐฉาบปูน ที่ชายคามีไม้แกะสลัก แบบที่เรียกว่าลายขนมปังขิงประดับโดยรอบ ปูชนียวัตถุที่สำคัญ ได้แก่ เศียรพระพุทธรูปขนาดใหญ่ สูงประมาณ 3 เมตร กว้าง 1.5 เมตร ก่อด้วยอิฐฉาบปูน ว่ากันว่าเป็นเศียรของพระพุทธรูปนอน แต่ไม่พบองค์พระมีเพียงเศษอิฐกระจาย พระพุทธรูปปางมารวิชัย ขนาดหน้าตักกว้าง 104 เซนติเมตร ก่ออิฐถือปูนปิดทอง ประดิษฐานอยู่บนฐานบัวปูนปั้น จำนวน 2 องค์ ตั้งคู่กันอยู่ ลักษณะพระพุทธรูปทั้ง 2 องค์พระพุทธรูปปูนปั้นปางสมาธิ ตั้งหันพระพักตร์ไปทางทิศตะวันตก ประดิษฐานอยู่บนฐานชุกชี (อิฐที่ฐานชุกชี หนา 15 เซนติเมตร) และมีเจดีย์ตั้งอยู่ 1 องค์ เป็นเจดีย์ก่ออิฐถือปูน ทรงกลมขนาดเล็ก ส่วนยอดชำรุด
กีฬาวอลเลย์บอลชายหาดในโอลิมปิกฤดูร้อน 2024 – รอบคัดเลือกหญิง

การแข่งขัน รอบคัดเลือกหญิงสำหรับกีฬาวอลเลย์บอลชายหาดในโอลิมปิกฤดูร้อน 2024 จะจัดขึ้นระหว่างเดือนมกราคม ค.ศ. 2023 ถึงมิถุนายน ค.ศ. 2024 การแข่งขันจะประกอบด้วยคู่วอลเลย์บอลชายหาดหญิงทั้งหมด 24 คู่ที่มาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า คณะกรรมการโอลิมปิกแห่งชาติแต่ละแห่งสามารถเข้าร่วมได้สูงสุด 2 คู่ในการแข่งขันครั้งนี้ ประเทศฝรั่งเศสในฐานะชาติเจ้าภาพได้รับโควต้าโดยตรงของการแข่งขันวอลเลย์บอลชายหาดหญิง 1 คู่ 
โควต้าส่วนที่เหลือของการแข่งขันทั้ง 24 ทีมจะต้องผ่านเส้นทางการคัดเลือกระบบไตรภาคีเพื่อรับสิทธิ์สำหรับปารีส 2024 โดยปฏิบัติตามหลักความเป็นสากลและอยู่ภายใต้ขีดจำกัดไม่เกินประเทศละ 2 คู่ โควต้าเริ่มต้นจะมอบให้กับผู้ชนะของผู้หญิงโดยตรงตามลำดับจากการแข่งขันชิงแชมป์โลก 2023 ซึ่งมีกำหนดจัดขึ้นในวันที่ 6 ถึง 15 ตุลาคม ที่ตลัซกาลา, ประเทศเม็กซิโก โดยทีมหญิงคู่ที่มีอันดับสูงสุด 17 คู่ที่มีสิทธิ์เข้าร่วม พวกเขาได้รับสิทธิ์เข้าแข่งขันผ่านรายการจัดอันดับโอลิมปิกของสหพันธ์วอลเลย์บอลระหว่างประเทศ (ตามผลงานที่ดีที่สุด 12 อันดับ) ระหว่างวันที่ 1 มกราคม ค.ศ. 2023 ถึง 10 มิถุนายน ค.ศ. 2024 รายการที่ใช้สำหรับผลการจัดอันดับแต่ไม่จำกัดตามรายการต่อไปนี้:
โควต้า 5 ตำแหน่งสุดท้ายจะตกเป็นของคณะกรรมการโอลิมปิกแห่งชาติที่เข้าเกณฑ์อันดับสูงสุดจากแต่ละการแข่งขันรอบคัดเลือกระดับทวีปทั้งห้า ได้แก่ รอบชิงชนะเลิศเอวีซีคอนติเนนตัลคัพ สำหรับโซนเอเชียและโอเชียเนีย รอบชิงชนะเลิศซีเอวีบีคอนติเนนตัลคัพ สำหรับโซนแอฟริกา; รอบชิงชนะเลิศซีอีวีคอนติเนนตัลคัพ สำหรับโซนยุโรป; รอบชิงชนะเลิศซีเอสวีคอนติเนนตัลคัพ สำหรับโซนอเมริกาใต้; และรอบชิงชนะเลิศนอร์เซกาคอนติเนนตัลคัพ สำหรับโซนอเมริกาเหนือ อเมริกากลาง และแคริบเบียน ระยะสุดท้ายของการแข่งขันทั้ง 5 รายการจะเกิดขึ้นระหว่างวันที่ 13 ถึง 23 มิถุนายน ค.ศ. 2024
สรุปผลการคัดเลือก.
<onlyinclude>
</onlyinclude>
กีฬาวอลเลย์บอลชายหาดในโอลิมปิกฤดูร้อน 2024 – รอบคัดเลือกชาย

การแข่งขัน รอบคัดเลือกชายสำหรับกีฬาวอลเลย์บอลชายหาดในโอลิมปิกฤดูร้อน 2024 จะจัดขึ้นระหว่างเดือนมกราคม ค.ศ. 2023 ถึงมิถุนายน ค.ศ. 2024 การแข่งขันจะประกอบด้วยคู่วอลเลย์บอลชายหาดชายทั้งหมด 24 คู่ที่มาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า คณะกรรมการโอลิมปิกแห่งชาติแต่ละแห่งสามารถเข้าร่วมได้สูงสุด 2 คู่ในการแข่งขันครั้งนี้ ประเทศฝรั่งเศสในฐานะชาติเจ้าภาพได้รับโควต้าโดยตรงของการแข่งขันวอลเลย์บอลชายหาดชาย 1 คู่ 
โควต้าส่วนที่เหลือของการแข่งขันทั้ง 24 ทีมจะต้องผ่านเส้นทางการคัดเลือกระบบไตรภาคีเพื่อรับสิทธิ์สำหรับปารีส 2024 โดยปฏิบัติตามหลักความเป็นสากลและอยู่ภายใต้ขีดจำกัดไม่เกินประเทศละ 2 คู่ โควต้าเริ่มต้นจะมอบให้กับผู้ชนะของผู้ชายโดยตรงตามลำดับจากการแข่งขันชิงแชมป์โลก 2023 ซึ่งมีกำหนดจัดขึ้นในวันที่ 6 ถึง 15 ตุลาคม ที่ตลัซกาลา, ประเทศเม็กซิโก โดยทีมชายคู่ที่มีอันดับสูงสุด 17 คู่ที่มีสิทธิ์เข้าร่วม พวกเขาได้รับสิทธิ์เข้าแข่งขันผ่านรายการจัดอันดับโอลิมปิกของสหพันธ์วอลเลย์บอลระหว่างประเทศ (ตามผลงานที่ดีที่สุด 12 อันดับ) ระหว่างวันที่ 1 มกราคม ค.ศ. 2023 ถึง 10 มิถุนายน ค.ศ. 2024 รายการที่ใช้สำหรับผลการจัดอันดับแต่ไม่จำกัดตามรายการต่อไปนี้:
โควต้า 5 ตำแหน่งสุดท้ายจะตกเป็นของคณะกรรมการโอลิมปิกแห่งชาติที่เข้าเกณฑ์อันดับสูงสุดจากแต่ละการแข่งขันรอบคัดเลือกระดับทวีปทั้งห้า ได้แก่ รอบชิงชนะเลิศเอวีซีคอนติเนนตัลคัพ สำหรับโซนเอเชียและโอเชียเนีย รอบชิงชนะเลิศซีเอวีบีคอนติเนนตัลคัพ สำหรับโซนแอฟริกา; รอบชิงชนะเลิศซีอีวีคอนติเนนตัลคัพ สำหรับโซนยุโรป; รอบชิงชนะเลิศซีเอสวีคอนติเนนตัลคัพ สำหรับโซนอเมริกาใต้; และรอบชิงชนะเลิศนอร์เซกาคอนติเนนตัลคัพ สำหรับโซนอเมริกาเหนือ อเมริกากลาง และแคริบเบียน ระยะสุดท้ายของการแข่งขันทั้ง 5 รายการจะเกิดขึ้นระหว่างวันที่ 13 ถึง 23 มิถุนายน ค.ศ. 2024
สรุปผลการคัดเลือก.
<onlyinclude>
</onlyinclude>
กีฬาโปโลน้ำในโอลิมปิกฤดูร้อน 2024 – รอบคัดเลือกหญิง

การแข่งรอบคัดเลือกหญิงสำหรับกีฬาโปโลน้ำในโอลิมปิกฤดูร้อน 2024 จะเกิดขึ้นระหว่างเดือนกรกฎาคม คศ. 2023 ถึงกุมภาพันธ์ ค.ศ. 2024 เพื่อคัดเลือกทีมโปโลน้ำ 10 ทีมสำหรับการแข่งขันรอบสุดท้าย ประเทศฝรั่งเศสในฐานะประเทศเจ้าภาพ จะได้รับโควต้าโดยตรงสำหรับทีมหญิง
โควต้าส่วนที่เหลือทั้งหมดจะมอบให้กับคณะกรรมการโอลิมปิกแห่งชาติที่ผ่านเส้นทางการคัดเลือกแบบไตรภาคี ช่องทางแรก การแข่งขันกีฬาทางน้ำชิงแชมป์โลก 2023 ซึ่งมีกำหนดจัดขึ้นในวันที่ 16 ถึง 29 กรกฎาคมที่ฟุกุโอกะ, ประเทศญี่ปุ่น ผู้ชนะและรองชนะเลิศของการแข่งขันโปโลน้ำหญิงจะได้รับโควต้าสำหรับปารีส 2024 โควตาอีก 5 ตำแหน่งจะมอบให้กับคณะกรรมการโอลิมปิกแห่งชาติที่มีอันดับสูงสุดในแต่ละการแข่งขันระดับทวีป (แอฟริกา อเมริกา เอเชีย ยุโรป และโอเชียเนีย) ที่ได้รับการอนุมัติโดยกีฬาทางน้ำโลก หากการแข่งขันรอบคัดเลือกระดับทวีปใด ๆ ไม่เกิดขึ้นภายในช่วงรอบคัดเลือก โควต้าที่ว่างจะมอบให้กับคณะกรรมการโอลิมปิกแห่งชาติที่มีอันดับสูงสุดจากทวีปที่เกี่ยวข้องในการแข่งขันชิงแชมป์โลกครั้งถัดไป
โควตากลุ่มสุดท้ายจะมอบให้กับคณะกรรมการโอลิมปิกแห่งชาติที่มีอันดับสูงสุดสองรายที่เข้าร่วมการแข่งขันกีฬาทางน้ำชิงแชมป์โลก 2024 ในโดฮา, ประเทศกาตาร์ เพื่อเติมเต็มโควต้าทั้ง 10 ทีมสำหรับการแข่งขัน
สรุปผลการคัดเลือก.
<onlyinclude>
การแข่งขันระดับทวีป.
โอเชียเนีย.
ซีรีส์รอบคัดเลือกโอเชียเนียปี ค.ศ. 2023 จัดแข่งขันระหว่างวันที่ 11 ถึง 12 สิงหาคม ค.ศ. 2023 ที่โอกแลนด์ ประเทศนิวซีแลนด์
กีฬาโปโลน้ำในโอลิมปิกฤดูร้อน 2024 – รอบคัดเลือกชาย

การแข่งรอบคัดเลือกชายสำหรับกีฬาโปโลน้ำในโอลิมปิกฤดูร้อน 2024 จะเกิดขึ้นระหว่างเดือนกรกฎาคม คศ. 2023 ถึงกุมภาพันธ์ ค.ศ. 2024 เพื่อคัดเลือกทีมโปโลน้ำ 12 ทีมสำหรับการแข่งขันรอบสุดท้าย ประเทศฝรั่งเศสในฐานะประเทศเจ้าภาพ จะได้รับโควต้าโดยตรงสำหรับทีมชาย
โควต้าส่วนที่เหลือทั้งหมดจะมอบให้กับคณะกรรมการโอลิมปิกแห่งชาติที่ผ่านเส้นทางการคัดเลือกแบบไตรภาคี ช่องทางแรก การแข่งขันกีฬาทางน้ำชิงแชมป์โลก 2023 ซึ่งมีกำหนดจัดขึ้นในวันที่ 16 ถึง 29 กรกฎาคมที่ฟุกุโอกะ, ประเทศญี่ปุ่น ผู้ชนะและรองชนะเลิศของการแข่งขันโปโลน้ำชายจะได้รับโควต้าสำหรับปารีส 2024 โควตาอีก 5 ตำแหน่งจะมอบให้กับคณะกรรมการโอลิมปิกแห่งชาติที่มีอันดับสูงสุดในแต่ละการแข่งขันระดับทวีป (แอฟริกา อเมริกา เอเชีย ยุโรป และโอเชียเนีย) ที่ได้รับการอนุมัติโดยกีฬาทางน้ำโลก หากการแข่งขันรอบคัดเลือกระดับทวีปใด ๆ ไม่เกิดขึ้นภายในช่วงรอบคัดเลือก โควต้าที่ว่างจะมอบให้กับคณะกรรมการโอลิมปิกแห่งชาติที่มีอันดับสูงสุดจากทวีปที่เกี่ยวข้องในการแข่งขันชิงแชมป์โลกครั้งถัดไป
โควตากลุ่มสุดท้ายจะมอบให้กับคณะกรรมการโอลิมปิกแห่งชาติที่มีอันดับสูงสุด 4 ทีมที่เข้าร่วมการแข่งขันกีฬาทางน้ำชิงแชมป์โลก 2024 ในโดฮา, ประเทศกาตาร์ เพื่อเติมเต็มโควต้าทั้ง 12 ทีมสำหรับการแข่งขัน
สรุปผลการคัดเลือก.
<onlyinclude>
มิโนริ สึซึกิ

มิโนริ สึซึกิ (鈴木 みのり, 1 ตุลาคม 1997 -) เป็นนักพากย์และนักร้องหญิงชาวญี่ปุ่น
เกิดที่ เมืองนาโงยะ จังหวัดไอจิ สังกัด e-stone music ค่ายเพลง Flying Dog
โคโนมิ อินางากิ

โคโนมิ อินางากิ (<ruby>稲垣 好<rt>いながき このみ</rt></ruby>, 24 กรกฎาคม –) เป็นนักพากย์ หญิง ชาวญี่ปุ่น เกิดที่ จังหวัดนีงาตะ สังกัดไอแอมเอนเทอร์ไพรซ์
ในปี 2022 ได้รับเลือกให้พากย์เสียงเป็น ยุอะ เซรุฟุ ในอนิเมะ ดูอิตยัวร์เซลฟ์!! เป็นการพากย์บทตัวเอกเป็นครั้งแรก
ทากาโตริ

ทากาโตริ  เป็นเมืองที่ตั้งอยู่ในอำเภอทากาอิจิ จังหวัดนาระ ประเทศญี่ปุ่น มีขนาดพื้นที่ทั้งสิ้น 25.79 ตารางกิโลเมตร ณ วันที่ 1 กุมภาพันธ์ ค.ศ. 2023 เมืองนี้มีประชากรประมาณ 6,404 คน
ภูมิศาสตร์.
ทากาโตริตั้งอยู่ในตอนกลางของจังหวัดนาระ อยู่ภายในแอ่งนาระ พื้นที่ส่วนใหญ่ของเมืองเป็นที่ราบ ที่ดินส่วนใหญ่ใช้ทำการเกษตร
โนโซมิ นิชิดะ

โนโซมิ นิชิดะ (<ruby>西田 望見<rt>にしだ のぞみ</rt></ruby>, 22 กรกฎาคม 1990 -) เป็นนักพากย์ และนักร้องหญิงชาวญี่ปุ่น ไม่ได้สังกัดสำนักงานนักพากย์ที่ไหน อยู่ค่ายเพลง Flying Dog เกิดที่จังหวัดกิฟุ จบการศึกษาจากมหาวิทยาลัยเมจิ มีชื่อเล่นว่า โนโซมิรุ (のぞみる)
เรนะ อูเอดะ

เรนะ อูเอดะ (<ruby>上田 麗奈<rt>うえだ れいな</rt></ruby>, เกิด 17 มกราคม 1994) เป็นนักพากย์และนักร้องหญิงชาวญี่ปุ่น เกิดที่นครโทยามะ จังหวัดโทยามะ สังกัด 81 Produce มีชื่อเล่นว่า อุเอชามะ (うえしゃま)
คายะ โอกูโนะ

คายะ โอกูโนะ (<ruby>奥野 香耶<rt>おくの かや</rt></ruby>, 1 มีนาคม 1991 -) เป็นนักพากย์หญิงชาวญี่ปุ่น เกิดที่เมืองโมริโอกะ จังหวัดอิวาเตะ สังกัด 81 Produce
มินามิ ทานากะ

มินามิ ทานากะ (<ruby>田中 美海<rt>たなか みなみ</rt></ruby>, 22 มกราคม 1996 -) เป็น นักพากย์หญิง ชาวญี่ปุ่น เกิดที่โตเกียว และโตที่จังหวัดคานางาวะ สังกัด 81 Produce ชื่อเล่น มิเนียมิ (みにゃみ) เมื่อวันที่ 22 พฤศจิกายน พ.ศ. 2566 เธอได้ประกาศแต่งงาน
ยูกิ วากาอิ

ยูกิ วากาอิ (<ruby>若井 友希<rt>わかい ゆうき</rt></ruby>, 30 ตุลาคม 1995 -) เป็นนักพากย์ ไอดอล นักร้อง นักแต่งเพลง ชาวญี่ปุ่น สมาชิกของกลุ่มไอดอล i☆Ris สังกัด 81 Produce และเอเว็กซ์พิกเจอร์ส เกิดที่จังหวัดกิฟุ
ริโกะ โคฮาระ

ริโกะ โคฮาระ (<ruby>小原 莉子<rt>こはら りこ</rt></ruby>, 3 กุมภาพันธ์ 1990 -) เป็นนักพากย์ นักกีตาร์หญิง ชาวญี่ปุ่น เกิดที่จังหวัดกิฟุ เคยสังกัดโคเปร์และออบเจ็กต์ ปัจจุบันไม่ได้สังกัดสำนักงานนักพากย์ที่ไหน
เบ็ตตี (เพลงเทย์เลอร์ สวิฟต์)

"เบ็ตตี"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงจากสตูดิโออัลบั้มชุดที่ 8 ของเธอที่ชื่อ "โฟล์กลอร์" (2020) เขียนโดยสวิฟต์และโจ อัลวิน (ภายใต้นามแฝงวิลเลียม บาวเวอรี) ซึ่งเป็นโปรดิวเซอร์เพลงร่วมกับแอรอน เดสส์เนอร์ และแจ็ก แอนโตนอฟฟ์ เอ็มซีเอแนชวิลล์และรีพับลิกเรเคิดส์เผยแพร่เพลงนี้ผ่านทางวิทยุคันทรีของสหรัฐอเมริกาเมื่อ วันที่ 17 สิงหาคม ค.ศ. 2020 "เบ็ตตี" เป็นเพลงที่ได้รับแรงบันดาลใจจากดนตรีอเมริกานา ซึ่งผสมผสานระหว่างแนวคันทรี โฟล์กร็อก และกีตาร์ป็อป 
เนื้อเพลงเกี่ยวกับความสัมพันธ์ระหว่างตัวละครสมมติสองคนชื่อเจมส์และเบ็ตตี สื่อบางฉบับในตอนแรกตีความเพลงในบริบทเควียร์ เนื่องจากเนื้อเพลงไม่ได้กล่าวถึงเพศของเจมส์ แต่สวิฟต์ระบุว่เจมส์เป็นเด็กชายอายุ 17 ปี เล่าจากมุมมองของเขา ส่วน "เบ็ตตี" เป็นเรื่องเกี่ยวกับคำขอโทษของเขาที่มีต่อเบ็ตตีหลังจากที่นอกใจเธอ พวกเขาเป็นตัวละคร 2 ใน 3 ตัวที่เกี่ยวข้องกับรักสามเส้า ที่ปรากฎในรายการเพลง"โฟล์กลอร์" อีกสองเพลงคือ "คาร์ดิแกน" (จากมุมมองของเบ็ตตี) และ "ออกัสต์" (จากมุมมองของตัวละครที่ไม่เปิดเผยชื่อ)
นักวิจารณ์เพลงระบุว่า "เบ็ตตี" ชวนให้นึกถึงเพลงคันทรีในยุคแรก ๆ ของสวิฟต์ และยกย่องการเล่าเรื่องที่น่าดึงดูดใจ เพลงไต่ขึ้นสูงสุดที่อันดับหกในฮอตคันทรีซองก์และอันดับ 42 ในบิลบอร์ดฮอต 100 ขึ้นสูงสุดใน 40 อันดับแรกของชาร์ตซิงเกิลในออสเตรเลีย แคนาดา และสิงคโปร์ ซิงเกิลนี้ได้รับการรับรองระดับเหรียญทองจากมิวสิกแคนาดา (MC) และเหรียญเงินจากองค์กรตัวแทนอุตสาหกรรมสิ่งบันทึกเสียงบริติช (BPI) สวิฟต์ได้ทำการแสดงสดเพลง "เบ็ตตี" ครั้งแรกที่อะคาเดมีออฟคันทรีมิวสิกอะวอดส์ ครั้งที่ 55 เมื่อวันที่ 16 กันยายน ค.ศ. 2020; การแสดงได้รับการบันทึกและเผยแพร่บนแพลตฟอร์มเพลงดิจิทัลในอีกสองวันต่อมา
ซัลลี อามากิ

<ruby><rt></rt></ruby>ซัลลี อามากิ (天城 サリー, Sally Amaki, 26 เมษายน 2000 -) เป็นนักพากย์ และไอดอล เกิดที่สหรัฐอเมริกา อาศัยอยู่ในญี่ปุ่น เป็นสมาชิกของกลุ่มไอดอลนักพากย์ 22/7
โมโมโยะ โคยามะ

โมโมโยะ โคยามะ (<ruby>小山 百代<rt>こやま ももよ</rt></ruby>, 30 พฤศจิกายน 1995 -) เป็น นักแสดง และ นักพากย์ ชาวญี่ปุ่น หัวหน้าวงนักพากย์ ซาวด์โอริออน เกิดที่เมืองซัปโปโร จังหวัดฮกไกโด สังกัดสตาร์ดัสต์โปรโมชัน